cyanic-selkie/wikianc huggingface dataset:
Shisha Pangma
Shisha Pangma (òg Shishapangma; offisielt Xixabangma, kinesisk Xīxiàbāngmǎ Fēng 希夏幫馬峰; sanskrit Gosainthan – forelda) er med det lågaste av dei fjorten 8000-meterstoppane på jorda. Ulike kjelder oppgjev høgder mellom og. Dei nyaste målingane syner.
Namn
Det tibetiske namnet shi sha sbang ma tyder «området ovanfor grassletta», ei god skildring av det ein ser når ein nærmar seg fjellet nordfrå. Fjellet ligg i Langtang-Himal (Himalaya) 5 km aust for grensa mellom Kina og Nepal og er den einaste 8000-meteren som i sin heilskap ligg inne i Kina.
Opphavleg blei sanskrit-namnet Gosainthan brukt om fjellet. Det tyder om lag «heilagdomens stad».
Oppdaging
Austerrikarane Heinrich Harrer og Peter Aufschnaiter laga ei overflatisk skisse av Shisha Pangma-gruppa sett frå nord under flukta frå India til Lhasa i 1945/46. Sveitsaren Toni Hagen tok dei første bilda i 1952.
Klatrehistorikk
2. mai 1964 stod ti kinesiske fjellklatrarar på toppen av Shisha Pangma, dette var til då den siste 8000-meterstoppen som ikkje var klatra. I alt hadde ekspedisjonen 195 deltakarar med klatrarar, glasiologar, geologar, metereologar, kartografar og høgdefysiologar, den så langt mest talrike ekspedisjonen i Himalaya-klatringa si historie.
Shisha Pangma blei først opna for utanlandske klatrarar i 1978. Fjellet blir rekna til dei enklare 8000-meterstoppane.
Normalruta er den ruta førsteklatrarane nytta frå nord. Denne går over midttoppen på vestegga og til hovudtoppen. Det er òg mogleg å klatre opp til midttoppen og traversere ei utsett egg til hovudtoppen. Andre ruter på nordsida går opp austegga og over denne til hovudtoppen.
Sørsida er brattare og vanskelegare å klatre. Dei første opp denne vegen var Doug Scott, Roger Baxter-Jones und Alex McIntyre i 1982. Det finst òg tre andre ruter over sørvestveggen og ein over søraustegga. I april 2011 lukkast det Ueli Steck å soloklatre den 2000 m høge sørvestveggen på berre 10 timar.
Midttoppen er klatra meir enn 750 gonger, medan berre om lag 50 har lukkast med traversen derfrå til hovudtoppen. Totalt har knappe 300 vore på hovudtoppen. I 1987 klatra Jerzy Kukuczka og Artur Hajzer vesttoppen under ein travers av heile vestegga. Jean-Christophe Lafaille gjorde ei vinterklatring 11. desember 2004, og Simone Moro og Piotr Morawski ei 15. januar 2005. Den første sør-nord-klatringa av hovudtoppen stod Ralf Dujmovits, Gerlinde Kaltenbrunner og Hirotaka Takeuchi for i året 2005.
Dei første nordmenn på Shisha Pangma var Eirik Tryti og Olav Storli Ulvund våren 1990. Dei blei med det dei første frå Noreg som nådde over 8 000 metersgrensa utan bruk av oksygenutstyr.
Skrekkfilm
Skrekkfilm er ein filmsjanger der målet med filmen er å framkalla sterke negative kjensler, som frykt eller avsky, hjå sjåaren. Historia dreier seg ofte om vondskap forårsaka av ein person, ei makt eller ei hending, gjerne i samband med overnaturlege fenomen. Sjangeren er nesten like gammal som filmkunsta sjølv, og kan sporast tilbake til kortfilmar laga av Georges Méliès i 1890-åra.
Skrekkfilmen er ofte assosiert med låge budsjett og mindre kjente skodespelarar, men det er også blitt laga filmar innan sjangeren av store filmstudio og respekterte regissørar. Kjende filmar innan sjangeren er Invasion of the Body Snatchers, regissert av Don Siegel i 1956, Rosemary's Baby, regissert av Roman Polanski i 1968 og Motorsagmassakren, regissert av Tobe Hooper i 1974.
Fuglekonge
Utsjånad
Fjørdrakta er gulgrøn, med litt svart og litt kvitt på vengene. Hannen har gul og oransje isse med svarte kantar, medan hoa har gul isse. Nebbet er kort og spisst og blir brukt til å plukka insekt frå borken av tre. Fuglekongen kan bli opptil 3 år og 4 mnd. etter ringmerking.
Song
Songen er ein spinkel og einsformig strofe som nesten ikkje kan høyrast når andre fuglar syng. Under songen reiser fuglekongen hovudfjørene, og då ser ein hannen si oransjefarga issefjør som er kanta av to svarte striper.
Hekking
Fuglen hekkar i mars–april. Hoa legg 8– 11 egg som blir klekte etter 14— 17 døgn. Dei dreg frå reiret etter om lag tre veker.
Reiret byggjer fuglen vanlegvis høgt oppe i eit grantre. Det er korgforma, og heng på undersida av ei grein, godt skjult (sjå bilde). Reiret er svært vanskeleg å oppdage, men her er eit tips: Veit du om lag kvar fuglen byggjer reir, kan du legge ut nokre fine fjør og dun i området og spionere på fuglekongen i byggjeperioden. Han vil nok bruke det du har lagt ut, og du finn reirplassen.
Levevis
Fuglen et edderkoppar, insekt som spretthalar og bladlus, larvar og insektegg som han plukkar frå greiner og bork oppe i tretoppane. Også kokongar frå leddyra vert etne. I sjeldnare tilfelle et han pollenkorn. Måten han flyg på minner litt om ein kolibri — han kan nemleg halda seg flygande framfor ei grein i fleire sekund.
Lewis og Harris
Den nordlege delen av øya heiter Lewis og den sørlege Harris. Dei to delane vert vanlegvis omtalt som to forskjellige øyar (Isle of Lewis og Isle of Harris), sjølv om dei i røynda heng i saman og er to delar av same øy. Heile øya har ikkje noko felles namn, verken på engelsk eller gælisk. The Long Island har vorte nytta, (skotsk gælisk: an t-Eilean Fada), men dette er eit namn som normalt vert nytta om heile øyrekka i Ytre Hebridane. Heile øya vert òg nokre gonger berre kalla Isle of Lewis.
Administrativt høyrer øya til Ytre Hebridane (skotsk gælisk Na h-Eileanan Siar, engelsk Western Isles/Outer Hebrides). Tidlegare var Harris ein del av Inverness-shire, medan Lewis var ein del av Ross and Cromarty.
Lewis og Harris vert òg nytta som fellesnamn på alle øyane nord i dei ytre Hebridane. Til denne øygruppa høyrer då utaom Lewis og Harris dei busette øyane Great Bernera (gælisk Beàrnaraigh Ùig) og Scalpay (gælisk Sgalpaigh), og dei no folketomme øyane Taransay (gælisk Tarasaigh) og Scarp (gælisk An Sgarp).
Måsøy kommune
Måsøy (nordsamisk Muosátsullo gielda, kvensk Moseijan komuuni) er ein kystkommune som ligg nord i Finnmark-området i Troms og Finnmark fylke, og han ligg på vest-grensa til Nordkapp kommune. Kommunen grensar også til Porsanger, Alta, og Hammerfest.
Langbølgjesendaren Ingøy kringkastar, som blei bygd i 2000, ligg på Ingøy i kommunen. Med ei høgd på 362 meter er radiomasta den høgaste menneskeskapte konstruksjonen i Noreg.
Folketalsutvikling
Folketalsutvikling for Måsøy kommune frå 1920:
PH7 av Peter Hammill
pH7 er det åttande studioalbumet til Peter Hammill, gjeve ut på Charisma Records i september 1979. Det var det siste Hammill-albumet på Charisma.
Songen «Porton Down» syner til det militære forskingsanlegget Porton Down i Wiltshire i England, medan teksten på «Imperial Walls» er ei omsetjing av dei første få linjene av det engelsk-saksiske diktet «The Ruin».
Songen «Not For Keith» er ei hyllest til Keith Ellis, eit tidlegare medlem av bandet Van der Graaf Generator, som då nettopp var død.
Bahamansk dollar
Bahamansk dollar er valutaen på Bahamas. Valutakoden er BSD.
PH7 av Peter Hammill
«My Favourite» vart omarbeidd og nyinnspelt for Hammill-albumet The Love Songs i 1984.
Bahamansk dollar
Den bahamanske dollaren har ein fast vekslingskurs opp mot amerikansk dollar, slik at 1 bahamansk dollar = 1 amerikansk dollar.
PH7 av Peter Hammill
«Faculty X» er ein referanse til synskheit i bøkene til Colin Wilson.
Innhald
Alle songar skrivne av Peter Hammill, utanom der andre er nemnde.
Trekrypar
Trekrypar (Certhia familiaris) er ein sporvefugl i trekryparfamilien.
Utbreiing og taksonomi
Utbreiingsområdet strekker seg gjennom dei tempererte delane av Eurasia frå Irland til Japan. I vestre delen av utbreiingsområdet har fuglen spreitt seg til Ytre Hebridane i Skottland, trengt lengre nord i Noreg, og første kjende hekking i Nederland fann stad i 1993. Trekryparen hekkar ned til havnivå i den nordlege delen av utbreiingsområdet, lengre sør er fuglen helst å finne i fjelltrakter. I Pyrenéane finn ein fuglane hekkande over 1370 moh. Typiske hekkeområde har julitemperaturar normalt mellom 14–24°C. I alt finst det 23 underartar.
Utsjånad
Trekryparen har bøygd nebb, mønstrete brun overside, kvitaktig underside og lange stive styrefjør som fuglen brukar for å balansere opprett på trestammer og greiner. Han er ikkje så lett å få auge på. Han klatrar i spiral rundt trestammane på leiting etter mat.
Læte
Kontaktlæta er eit lågmælt tynt og kvast sit, men den mest høyrde læta er eit gjennomtrengande tsri, iblant oppatteke som ein serie notar. Hannen sin song vert innleia med srrih, srrih etterfølgd i tur av eit fåtal kvitrande notar, ei lengre dalande pludring, og ei visling som fell og sidan stig.
Biotop
Arten kan treffast i alle slags skog.
Føde
Trekryparen er insektetar og klatrar opp trestammer som ei mus på leiting etter insekt som fuglen plukkar frå sprekker i borken med sin fine bøygde nebb. Fuglen kjem eit stykke opp på treet før han flyg til foten av neste tre med ei karakteristisk uregelmessig flukt. Fuglane lever kvar for seg om vinteren, men held gjerne saman med meiseflokkar, og trekryparane kan finne sams soveplassar i kalde tider.
Hekking
Trekryparen hekkar frå eit års alder. Reiret vert gøymt i holrom i tre eller bakom borkflak, og er bygd av kvistar, granbar og gras eller bork, og fora med finare material som fjør, ull, mose, lav eller spindelvev. Hoa legg 5-6 kvite egg med rosa prikkar og vert mata av hannen medan ho rugar, men egg og ungar er sårbare for angrep frå spetter og dyr som ekorn og små mårdyr. Trekryparen kan ha to kull.
Trekkvanar
Trekryparen er standfugl i dei mildare vestlege og sørlege delane av hekkeutbreiinga, men somme individ i nord flyttar sørover om vinteren, og populasjonar som hekkar i fjelltrakter kan flytte lågare ned til vinteren. I Noreg overvintrar mange trekryparar, men nokre trekk sørover i september-oktober.
Kazuhito Yamamoto
Kazuhito Yamamoto er ein tidlegare japansk fotballspelar.
Han spela for klubben Nagoya Grampus Eight.
Leksozero
Leksozero (russisk Лексозеро) er ein stor innsjø i Karelia i Russland. Han har eit areal på 166 km² og eit gjennomsnittleg djup på 8,6 m. Han frys til i november og er isdekt til mai. Det er mange øyar i innsjøen. Leksozero er rik på fisk.
Inez Boon
Inez Boon er ein nederlandsk lærar. Ho har arbeidd som lærar i Karasjok og skrive fleire lærebøker i samisk til bruk i grunnskolen. Ho var også sentral i å bringe erfaringane med fleirspråkleg undervisning i frisisk og walisisk i Friesland og Wales inn i samisk skoleplanleggjing i Noreg.
Hovudstad
Ein hovudstad er den byen i eit land, eller ei anna politisk eining, der den politiske administrasjonen held til. Hovudstaden er ofte, men langt frå alltid, den største byen i den aktuelle eininga.
Eit land med polysefal bystruktur kan ha fleire hovudstader (som til dømes i Sør-Afrika eller Nederland), eller statusen som hovudstad kan gå på omgang mellom fleire byar.
Strykekvartett nr. 18 av Mozart
'''Strykekvartett nr. 18 i A-dur''' K. 464, komponert av Wolfgang Amadeus Mozart er den femte av Kvartettane dediserte til Haydn, og var ferdig i 1785. Den signerte katalogen til Mozart syner at komposisjonen var ferdig 10. januar 1785. Verket består av fire satsar:
Heile stykket er karakterisert av fleire forskjellige kontrapunktmetodar. Kvartetten var modell for Beethoven sin Strykekvartett i A-dur, Opus 18 nr. 5.
Seiji Kubo
Han spela for klubben Nagoya Grampus Eight.
Barbadisk dollar
Barbadisk dollar er valutaen på Barbados. Valutakoden er BBD.
Barbadisk dollar har ein fast vekslingskurs opp imot amerikansk dollar slik at 2 barbadiske dollar = 1 amerikansk dollar.
Dollaren blei til saman med den barbadiske sentralbanken (Central Bank of Barbados, CBB) i 1972. Før dette brukte Barbados, saman med mange andre øyar aust i Karibia, den austkaribiske dollaren som nasjonal valuta.
Ganddal
Ganddal er ein bydel i Sandnes kommune. Ganddal ligg mellom Sandnes sentrum og Jæren, og har namnet sitt frå Gandsfjorden, som igjen har namnet sitt frå norrønt Gandr = stokk, eller stav. Dalen er mellom Stokkalandsfjellet i sør, Lundehaugen i nord, og Håbafjellet i aust.
Parkdraget langs Storåna, Gandsparkene, tek slutt her og elva kan fylgjast vidare til turområdet kring Stokkelandsvatnet. Sivilforsvaret sitt beredskaps- og kompetansesenter har hovudsete i Vagleleiren i bydelen.
Næringsliv
Ganddal har mykje jordbruk mot grensene til Malmheim bydel i vest og Klepp kommune i sør. Ved den nye godsterminalen ligg industriområdet Kvål. Det finst òg noko industri ved Storåna gjennom Åsedalen, men dette vil fasast ut til fordel for bustad- og friområde. På Foss-Eikeland ligg mellom anna den tradisjonsrike fabrikken SandnesGarn.
Samferdsle
Ganddal har eigen stasjon på Jærbanen, Ganddal stasjon. Frå denne går Ålgårdsbanen, eit nå nedlagt sidespor, til Figgjo og Ålgård. Sandnes godsterminal vert bygd sør på Ganddal og vil verta ferdig til bruk seint i 2007. Han vil erstatta terminalane på Brueland i Sandnes og Paradis i Stavanger og vil verta den nest største i landet.
Riksveg 44 Jærvegen går tvers gjennom bydelen og er hovudåra mellom Jæren og Sandnes sentrum. Vegen er sterkt trafikkert og dårleg skjerma. Riksvegen vert flytta til ny firefelts veg mot vest, frå knutepunktet ved den nye jernbaneterminalen nordover til Riksveg 509 på Stangeland.
Utdanning
Ganddal har tre offentlege og ein privat grunnskule. Dei offentlege er Ganddal skule (1.-7.trinn) ved Jærvegen, Sørbø skole (1.-7.trinn)på Lundehaugen og Lundehaugen Ungdomsskule på Lundehaugen.. Sandnes friskole er ein grunnskule frå første til tiande klassesteg i regi av Jæren Kristne Senter. I 1985 flytta Sandnes handelsskole frå dei gamle lokala til Sandnes gymnas i Langgata, og over i nye bygg på Lundehaugen. Skulen fekk namnet Lundehaugen vidaregående skule, og har vorte mest kjend for musikk-, dans- og dramalina, men har òg liner for service og samferdsle, medier og kommunikasjon, allmennfagleg påbygging og innføringsklasse for internasjonale elevar. I 2010 flytta skulen til nye bygg i Sandnes Sentrum, og fekk då namnet Vågen vidaregåande skule.
Olga Danilova
Olga Valerjevna Danilova er ein russisk tidlegare langrennar frå Bugulma som vart olympisk meister på 15 km i 1998 og i tida 1995-2001 vann fire VM-gull og eitt OL-gull i stafettevlingar med Russland. I alt vann ho 14 medaljar (6-5-3) i ulike ski-VM og under Vinter-OL 1998.
Aktiv
Danilova fekk sitt gjennombrot i 1995-sesongen då ho vart nummer fire i verdscupen i langrenn, ein prestasjon ho kopierte i 2000-sesongen. Frå Ski-VM 1995 til Ski-VM 2001 gjekk ho på alle dei russiske laga i stafett, lag som stod for ei ubroten meisterrekke. Høgdepunktet for Danilova kom under Vinter-OL 1998 i Nagano, der ho vann gullmedaljen på 15 km i klassisk stil fem sekundar framom landskvinna Larisa Lazutina. På den følgjande jaktstarten bytta dei to plass på sigerspallen, men på stafetten var samam om å vinne OL-gull nummer to.
Under Ski-VM 1999 i Ramsau sikra Danilova seg sølvmedalje i begge dei to klassisk-tevlingane, slått av høvesvis Bente Martinsen på 5 km og nemnde Lazutina på tremila. To år seinare tok Danilova på ny sølvmedaljane i klassisk-tevlingane då Ski-VM 2001 fann stad i Lahti, og fekk elles ein bronse på 10 jaktstart og sitt fjerde gullmedalje i 4 x 5 km stafett.
Danilova vann i alt fire renn i verdscupen, alle i tida desember 1998 til januar 2002.
Doping
Under Vinter-OL 2002 i Salt Lake City vart Danilova kåra til vinnar på jaktstarten, dagen etter ho vart tildelt sølv på 10 km klassisk. Straks etter testa ho positivt i dopingkontroll, og vart utestengd frå leikane. Og i 2004 vart ho frådømd begge medaljane ho var tildelt i Salt Lake City.
Newzealandsk dollar
Newzealandsk dollar er valutaen på New Zealand. Valutakoden er NZD.
Pitcairnøyane nyttar òg newzealandsk dollar.
Vital av Van der Graaf Generator
Vital: Van der Graaf Live er det første konsertalbumet til det engelske progressive rockebandet Van der Graaf Generator. Det vart spelt inn 16. januar 1978 på Marquee Club i London og gjeven ut i juli, ein månad etter bandet vart oppløyst i 1978. Albumet (først på vinyl og sidan på CD), vart gjeven under det forkorta namnet Van der Graaf, slik albumet The Quiet Zone/The Pleasure Dome frå året før var blitt gjort, og har den same besetninga, i tillegg til nykommaren Charles Dickie på cello og klaverinstrument, som offisielt kom inn i bandet i august 1977 og den originale saksofonisten og fløytisten David Jackson, som kom inn i bandet for denne innspelinga.
Albumet er kjend for stundom radikale omarbeidde versjonar av eldre materiale. Sjølv om Van der Graaf Generator sjeldan var mindre enn intense på scenen, var dei særskild kjend for villskapen på turneane deira i 1977 og 1978. Utan Hugh Banton, som med orgelet sitt hadde vore ein viktig del av lydbiletet til bandet før han slutta i 1976, gjorde frontmannen Peter Hammill meir av seg på rytmegitar, noko som bidrog til denne villskapen.
Bakgrunn
Van der Graaf Generator spelte dei første konsertane sine med denne besetninga den 20. februar 1977 i Roundhouse i London. Etter ein europeisk turné med bandkollegaene på Charisma Records, Hawkwind og ein konsert på Brunel University den 25. mars, brukte bandet den neste månaden på å spele inn det neste albumet sitt, The Quiet Zone/The Pleasure Dome, i Foel, Rockfield og Morgan studio. Etter to konsertar på Ibiza, vart cellisten Charles Dickie med i besetninga i august. Dickie debuterte med Van der Graaf i september på Scheeßel-festivalen. For resten av 1977 turnerte bandet i Portugal, Belgia, Storbritannia, Frankrike, Sveits og Tyskland.
Etter dette hadde dei planlagt to konsertar på Marquee Club i London den 15. og 16. januar 1978, og David Jackson, som hadde slutta nesten nøyaktig eitt år tidlegare av økonomiske, personlege og musikalske årsaker, vart invitert med på desse konsertane. Som gjesteartist spelte berre Jackson på den andre halvdelen av konserten, men då dei to første songane («Cat's Eye/Yellow Fever» og «The Sphinx in the Face») ikkje var med på albumet, var det berre fire songar att på Vital, der han ikkje er med.
Innspeling
Det vart nytta ein 24-spors mobil opptakar for å spele inn den andre konserten til Van der Graaf på Marquee stint, og Guy Evans brukte desse opptaka til å mikse det som vart Vital i Foel Studio. På denne tida turnerte Peter Hammill i Amerika og fullførte det neste soloalbumet sitt, The Future Now (1978). Evans oppdaga eit teknisk problem med lydbanda. Jackson sa dette: «På grunn av tekniske restriksjonar på innspelinga, fekk eg berre eitt av de 24 tilgjengelege spora på lydbandet. Då Guy skulle mikse plata oppdaga han at sporet mitt var heilt stille. Det hadde vore ein feil på linja til lydbandmaskinane. Guy måtte leite gjennom alle dei andre spora for å finne dei der det hadde vore lydlekkasje frå saksofonen, som på vokalsporet. Han måtte så ta ut saksofonen min, reinse det, og så skru opp lyden. Det er det du høyrer på det ferdige albumet.»
Songar
«Ship of Fools» var B-sida til singelen «Cat's Eye» i 1977, som berre kom ut i Frankrike. Denne kom først ut på CD på samlealubmet «I Prophesy Disaster», og studioversjonen kom ut som bonusspor på The Quiet Zone/The Pleasure Dome i 2005. «Door» var ein annan song frå denne tida og eit langt ukjend studioopptak som kom ut både på The Box og igjen som bonusspor på The Quiet Zone/The Pleasure Dome. Ei studioutgåve av «Mirror Images» kom seinare ut på Peter Hammill-albumet pH7 i 1979, og «Nadir's Big Chance» var tittelsporet på studioalbumet hans med same namn frå 1975. Hammill spelte òg inn på ny «Sci-Finance» som «Sci-Finance (Revisited)» med noko endra tekst i 1988 på soloalbumet In a Foreign Town. I meldinga si for AllMusic kalla Greg Prato «Sci-Finance (Revisited)» «Talking Heads-aktig.» «Urban» var ein komposisjon som stundom vart spelt i 1975 (utan den instrumentale seksjonen frå «Killer»), men var den einaste då ny songen som det ikkje er spelt inn studioversjonar av. Det nye Van der Graaf henta fram att «Urban» for vårturneen i 1977, og hadde då med seksjonen frå «Killer», før dei droppa songen for resten av året, og henta han fram att i 1978. Han er no den einaste songen på Vital som det ikkje finst studioversjonar av. «The Medley» er på eit vis eit nytt spor, skapt av ein kombinasjon av «A Plague of Lighthouse Keepers»-seksjonane «Eyewitness» og «The Clot Thickens» med andredelen av «The Sleepwalkers». Ein studioversjon av dette unike sporet vart spelt inn for John Peel i oktober 1977, og har sidan kome ut på samlealbumet After the Flood.
Studioversjonen av «Still Life» var på albumet med same namn frå 1976, ein studioversjon av «Last Frame» var på The Quiet Zone/The Pleasure Dome, og studioversjonar av «Killer» og «Pioneers Over c» opnar og avsluttar H to He, Who Am the Only One (1970). Studioversjonen av «The Sleepwalkers» er på Godbluff (1975), og studioversjonen av «A Plague of Lighthouse Keepers» er på Pawn Hearts (1971).
Innhald
Alle spora er skrivne av Peter Hammill, utanom der andre er nemnde.
Side Four
(*) soloalbum av Peter Hammill.
Mottaking
Vital er blitt meldt to gonger på AllMusic. Bruce Eder skreiv om CD-utgåva som manglar to spor, medan Dave Thompson skreiv om nyutgjevinga frå 2005. Eder skreiv at «gruppa presenterer den rå, nærme, rett-i-trynet-måten som gjorde Van Der Graaf Generator til favorittar blant punkbanda, trass i progrockopphavet deira. Mellom den høglydte og raspete vokalen til Hammill og den knasande, overforsterka gitaren, høyrest 'Still Life', 'Door' og 'Pioneers Over c' alle nesten ut som dei er spelte av punkeband.» Begge meldingane gav Vital tre av fem stjerner.
Då albumet kom ut var meldingane generelt positive. Melody Maker kalla VdGG «eit band med nok mystikk til å halde Sherlock Holmes på saka i tre bind. Vital indikerer meir enn nokon gong den inspirerte malstraumen av bitter visjon og kontrollert naken stordom som Van der Graaf kan skape». John Gill skreiv for Sounds: «Albumet fangar den mørke sjela til VdG, og festar tidlegare og noverande musikalske mareritt på vinyl».
Ei negativ melding publisert i NME av John Gray sa «...sjølv endelaus ekstase kan bli keisamt.» Gray roste den nye utgåva av «Pioneers over c» som «veløvd og komplett,» og samanlikna bassen til Nic Potter med Jannick Top frå Magma, og likte noko av fiolin- og cellospelinga, men var kritisk til «fryktelege utgåver av to av dei beste songane til Hammill» («Still Life», «Last Frame»), og meinte at teksten som var fjerna frå medleyen av «A Plague of Lighthouse Keepers» og «Sleepwalkers» «gjorde dei ineffektive».
Nesseby kommune
Nesseby (nordsamisk Unjárgga gielda, finsk Uuniemen kunta) er ein kommune i Aust-Finnmark i Troms og Finnmark fylke. Kommunen grensar i nord og vest til Tana kommune, og i aust mot Vadsø og Sør-Varanger kommune. Nesseby har ei kort grense mot Finland i sør. Bygder her er mellom anna Varangerbotn og Nesseby.
Folketalsutvikling
Nesseby har vore den minste kommunen i Finnmark i folketal, etter at Polmak vart slått saman med Tana i 1964.
Folketalsutvikling for Nesseby kommune frå 1920:
Strykekvartett nr. 19 av Mozart
'''Strykekvartett nr. 19 i C-dur''', KV. 465 av Wolfgang Amadeus Mozart, med kalle namnet «Dissonanskvartetten» på grunn av den uvanlege langsame introduksjonen, og er kanskje den mest kjende av kvartettane hans. Det er den siste i samlinga av seks kvartettar komponert mellom 1782-1785 som var dediserte til Joseph Haydn.
I følgje den signerte katalogen til Mozart var kvartetten ferdig den 14. januar 1785.
Verket består av fire satsar:
Sievjerodonetsk
Sievjerodonetsk (ukrainsk Сєвєродонецьк, russisk Северодонецк, Severdonetsk, som tyder «Nord-Donetsk») er ein by i Luhansk oblast (provins) søraust i Ukraina. Byen er eit eige rajon (distrikt) oblastet og ligg ved elva Donets, kring 110 km nordvest for Luhansk. Byen har kring 120 000 innbyggjarar (2010).
Sievjerodonetsk har fleire fabrikkar og kjemikalieprodusenten Azot ligg her. Det ligg ein innanriksflyplass nær byen.
Sievjerodonetsk ligg i regionen Donbass og har utvikla seg raskt.
Kreator
Kreator er ei thrashmetallgruppe frå Tyskland som har halde det gåande sidan debuten med Endless Pain i 1985. Saman med to andre tyske band, Sodom og Destruction, gav dei ljod til den europeiske retninga innanfor thrash metal, kalla for teutonisk thrash. Kreator vert rekna mellom pionerane innanfor thrashmetall og ekstremmetall i Europa. Dei to fyrste utgjevingane, Endless Pain og Pleasure to kill, har vore inspirasjonskjelde for mange av dei seinare svartmetall- og daudmetallgruppene i Skandinavia.
Kreator var på høgda av si musikalske makt med utgjevinga av LP-en Extreme Aggression i 1989, atter ein klassikar innanfor thrashmetallen. Seinare utgjevingar har møtt blanda kritikkar, men gruppa kom sterkt attende i 2001 med Violent Revolution der dei synte at dei var attende i form med god gamaldags åttitalsthrash.
Amadou Toumani Touré
Amadou Toumani Touré er ein malisk politikar som var president i Mali frå 1991 til 1992 og frå 2002 til 2012. Første gongen vart han president etter eit statskupp. Andre gongen vart han sjølv avsett ved eit statskupp.
Touré vart fødd i provinshovudstaden Mopti, der han gjekk grunnskulen. Frå 1966 til 1969 studerte han til å bli lærar i hovudstaden Bamako. Etter dette gjekk han inn i hæren. Han steig raskt i gradene som fallskjermsoldat. Etter vidareutdanning i Sovjetunionen og Frankrike vart han kommandant for fallskjermsoldatkommandoen i 1984.
I juni 2001 var han generalsekretæren i SN, Kofi Annan, sin spesialutsending til Den sentralafrikanske republikken etter eit statskupp der.
I september 2001 pensjonerte han seg frå hæren. Han starta ein ny politisk karriere ved å stilla som kandidat til presidentvalet. Han vart vald som president i Mali med 28 % av røystene i første valomgang og 64,4 % i andre valomgang, 28. april og 12. mai 2002. Han stilte som uavhengig, partilaus kandidat. I regjeringa hadde han representantar frå fleire ulike parti.
Kazutoshi Ishiyama
Kazutoshi Ishiyama er ein tidlegare japansk fotballspelar.
Han spela for klubben Nagoya Grampus Eight.
Swanhilde av Ungarnmark
Swanhilde av Ungarnmark (Swanhilde von der Ungarnmark, død ca. 1120) var ei austerriksk markgrevinne gift med Ernst av Austerrike.
Noregsmeisterskapen i fotball for menn 1951
Sarpsborg vart noregsmeister etter at dei vann over Asker SK med 3–2 den 21. oktober. Målskårarar for Sarpsborg var Jacob Johansen i det 18. minutt og Ottar Nilsen i det 81. og i det 103. Målskårarar for Asker var Willy Fossli som skåra i det andre minutt og John Wettre–Johnsen som skåra i det 34. minutt. 30 639 tilskodarar såg kampen som vart spelt på Ullevaal Stadion i Oslo. Dommar var Folke Bålstad. Dette var sjette gongen Sarpsborg vann ein Noregsmeisterskap.
Sarpsborgs vinnarlag: Rolf Bakke Olsen, Finn Moen, Thor Lunde, Gunnar Hansen, Gunnar Eide, Odd Pettersen, Leif Korneliussen, Jacob Johansen, Ottar Nilsen, Einar Fredriksen og Knut Andersen.
Cubansk peso
Peso er den offisielle valutaen på Cuba, men grunna den spesielle situasjonen landet er i i høve til den kommunistiske økonomien, kombinert med USA sin handelsblokkade, er det i praksis tre ulike valutaer på Cuba:
Lovozero
Lovozero (kildinsamisk Луяввьр, skoltesamisk Luujäuˊrr, russisk Ловозеро, nordsamisk Lujávri, finsk Luujärvi) er ein innsjø på Kolahalvøya i Murmansk oblast i Russland. Vatnet i innsjøen renn ut i Barentshavet via Voronja. Han har eit areal på 200 km², er 5,7 meter djup i snitt og opp mot 35 meter på det djupaste. Den hydrauliske opphaldstida er 10 månader. Innsjøen har ein svingande kyst og mange halvøyar og øyar. Området rundt innsjøen, som Lovozerskije-tundraen vert ofte kalla Ловозёрье (Lovoziorje) på russisk.
I 1970 vart det bygd to vasskraftverk langs Voronja i Serebrjansk, om lag 100 km nedanfor innsjøen. Demninga ved kraftverket danna eit reservoar med vassflate på same nivå som Lovozero, noko som auka storleiken av Lovozero kraftig.
Dal skole
Dal skole er ein barneskule på Dal i Eidsvoll kommune i Viken. Skulen har ca 310 elever i 1. til 7. trinn.
Heme
Eit heme er ei gruppe som har eit jarn-atom midt i ein stor heterosyklisk organisk ring kalla porfyrin. Heme-grupper kan binde oksygen og finst i mange viktige molekyl. Det mest kjende av desse er hemoglobin som finst i raude blodlekamar. Ikkje alle porfyrin inneheld jarn, men ein stor del av metalloproteina som inneheld porfyrin inneheld heme. Desse blir kalla hemoprotein.
Humberto Suazo
Suazo har spelt for mange forskjellige chilenske fotballag. Han var toppskårar i den chilenske ligaen i apertura-turneringa i 2006 og 2007. I 2007 gjekk han frå den chilenske toppklubben Colo-Colo til Monterrey for 5 millionar dollar. Han vart toppskårar i clausura-sesongen i Mexico i 2008 og apertura-sesongen 2009. Han vart òg kåra til beste spelar i Mexico i apertura-sesongen i 2009. I januar 2010 gjekk han på lån til Real Zaragoza i Spania, med opsjon på kjøp.
Suazo debuterte for Chile sitt A-landslag i 2005. Han vart toppskårar i den sør-amerikanske VM-kvalifiseringa til fotball-VM i 2010 med 10 mål.
Jean Beausejour
Jean André Emanuel Beausejour Coliqueo er ein chilensk fotballspelar som har spela for det chilenske landslaget og for Birmingham City i engelsk Premier League. Han har haitiansk far. Beausejour har skifta klubb svært ofte, mest ein gong i året, og har spelt for klubbar i Chile, Sveits, Brasil og Belgia før han drog til Mexico.
A Black Box
A Black Box er det niande studioalbumet til Peter Hammill, gjeve ut på S-Type Records i august 1980.
Hammill spelte nesten alle instrumenta sjølv, inkludert trommene, noko han først hadde gjort på det førre albumet sitt, pH7. Den tidlegare Van der Graaf Generator-kollegaen David Jackson var gjeste artist i lag med David Ferguson frå new-wave-bandet Random Hold, som Hammill hadde produsert debutalbumet for.
Side 1 av plata inneheld ei samling av forskjellige songar, medan side to består av «Flight», som tar opp heile sida, men er delt inn i fleire seksjonar. Det var første gongen Hammill hadde gjeve ut ein lang song av den typen på eit av soloalbuma sine.
Det kortvarige selskapet S-Type (namnet var eit ordspel på «stereo-type»), som albumet kom ut på, vart starta av Hammill og den dåverande manageren hans, Gail Colson. Colson hadde tidlegare vore direktør i det førre plateselskapet til Hammill, Charisma Records, som hadde droppa han frå stallen sin, like før han skulle spele inn A Black Box. S-Type verkar ikkje å ha vore eit suksessrikt føretak, og albumet vart seinare gjeve ut på lisens av Virgin Records, som sidan har kjøpt rettane til heile Charisma-katalogen til Hammill.
Innhald
Alle songar skrivne av Peter Hammill, utanom der andre er nemnde.
Strykekvartett nr. 20 av Mozart
Strykekvartett i D-dur, K. 499, vart skriven i 1786 i Wien av Wolfgang Amadeus Mozart. Han vart publisert av — og kanskje skriven for — venen Franz Anton Hoffmeister. På grunn av dette vert kvartetten stundom kalla «Hoffmeisterkvartetten».
Kjelder
''
Berdjansk
Berdjansk (ukrainsk Бердя́нськ, russisk Бердя́нск) er ein hamneby i Zaporizjzjia oblast (provins) søraust i Ukraina. Han er det administrative senteret i Berdjansk rajon (distrikt) og ligg på nordkysten av Azovhavet. Byen har kring 125 000 innbyggjarar.
Berdjansk er i Ukraina kjend for hamna og industrien sin. Her ligg òg ein kurstad med gjørmebad og klimabehandling og har ei samanhengande badestrand på cirka 11 kilometer som tiltrekker seg mange turistar sommarstid, spesielt frå innlandet i Ukraina og frå Russland.
Byen vart grunnlagt i 1827 då fundamentet for ei ny hamn vart lagt. Han heitte då Berdy. Tre år seinare fekk byen namnet Novo-Nogaisk (Ny Nagoisk). I 1841 fekk byen det noverande namnet sitt etter elva Berda som renn ut i havet like ved. Mellom 1939 og 1958 heitte byen Osypenko, oppkalla etter den sovjetiske helten Polina Osypenko. Dette namnet er no brukt på ein av nabobyane, der Osypenko vart fødd. Osypenko var militær pilot og gjennomførte blant anna i 1938 den lengste samanhengande flyturen i verda til då.
Den mest kjende personen frå Berdjansk i dag er modellen og skodespelaren Olga Kurylenko, som blant anna er kjent som Bond-jente i filmen Quantum of Solace. Den belgiske proffsyklisten Igor Abakoumov er òg frå byen.
Berdjansk har tre venskapsbyar: Bielsko-Biala i Polen, Yambol i Bulgaria og La Seyne-sur-Meir i Frankrike.
Timaru
Timaru er ein viktig hamneby sør i regionen Canterbury på New Zealand, 160 km sør for Christchurch og om kring 200 km nord for Dunedin på Stillehavskysten på Sørøya. Den tidlegare eininga Timaru City (27 200 innbyggjarar) ligg i Timaru District, eit distrikt med rundt 43 000 innbyggjarar. Dette distriktet omfattar eit produktivt landbruksområde med mindre tettstader som Pleasant Point (1 170 innb.), Temuka (4 044 innb.) og Geraldine (2 244 innb.). Byen Waimate ligg 40 km mot sør på vegen til Oamaru og Dunedin.
Stranda Caroline Bay er eit populært friområde ikkje langt unna bysentrum i Timaru, like nord for den betydelege hamna. Bortanfor Caroline Bay ligg industriforstaden Washdyke i eit større knutepunkt ved State Highway 8, hovudvegen til Mackenzie Country. Denne vegen leier vidare til Fairlie, Twizel, Lake Tekapo, Aoraki/Mount Cook og Queenstown.
Timaru er bygd på bølgjande bakkar danna av lavastraumar frå den utsløkte vulkanen Mount Horrible, som hadde det siste utbrotet sitt for mange tusen år sidan. Dette har ført til at dei fleste av gatene har eit bølgjande forløp, noko som står i klår kontrast til det flate landskapet i Canterbury Plains i nord. Den vulkanske steinen «blåstein» (ei form for basalt eller olivin-basalt) vert brukt i bygginga av lokale blåsteinsbygningar.
Tidleg busetnad
Opphavet til namnet «Timaru» er omdiskutert. Somme trur at det kjem frå maori Te Maru, som kan tyda tilfluktsstad. Andre ekspertar hevdar at Timaru kjem frå ei bokstaveleg omsetjing av ti, eit tre, Cordyline australis, og maru, som tyder 'skuggefull'.
Maorikanoar (waka) ser ut til å ha nytta staden der Timaru ligg som kvilestad på lange reiser opp og ned den lange austlege kystlinja i lang tid før dei første europearane dukka opp på 1800-talet. I dette området har ein funne meir enn 500 stadar med spor etter māori bergkunst, særleg i klippeoverheng og grotter i dalane til elvene Opua og Opihi, vest for dagens Timaru. Arkeologar meiner at maoristammar var permanent busette i området før år 1400. På 1600- eller 1700-talet vart stammen som heldt til her, Ngāti Mamoe, driven sørover til Fiordland etter ein invasjon av Ngāi Tahu, som kom frå Nordøya.
Europeisk busetnad på 1800-talet
Europeisk busetnad byrja med bygginga av ein kvalfangststasjon i 1839 av brørne Weller frå Otago ved Patiti Point, nær det noverande sentrum i byen. Eit forsyningsskip, «The Caroline», gav namnet til denne lokale bukta. Seinare vart ein sauefarm, The Levels, lagt på land som vart kjøpt av brørne Rhodes. Det budde få menneske i Timaru til 1859, då skipet SS «Strathallan» kom frå England med 120 immigrantar. Vedvarande usemje om eigedomsrett til land mellom brørne og lokale representantar for styresmaktene førte til at det vart etablert to busetnadar i hamneområdet, «Government Town» og «Rhodestown». Desse vart til slutt samanslegne i 1868. På grunn av denne delinga har ikkje nokon av hovudgatene i retning nord-sør gått rett over i kvarandre før inntil nyleg. Stafford Street, som vart hovudgata, vart anlagt etter ein tidlegare oksekjerreveg.
Etter at ei rekkje skip gjekk tapte langs kysten, vart det i 1877 starta bygging av ei kunstig hamn, der sand som vart vaska sørover langs Stillehavskysten, bygde seg opp langs den nordlege moloen. Dette vart starten på ei betydeleg landvinning i Caroline Bay -distriktet, eit område som enno i dag er i vokster.
Utvikling på 1900-talet
Timaru heldt fram med å veksa gjennom 1900-talet, og mykje av bustadane er bungalowar bygde i tre i kolonistil på eigne tomter.
Økonomi
Timaru har ei av dei største frakthamnene på Sørøya, med ei rekkje mindre import- og eksportverksemder. Mykje av produksjonen her ligg innanfor fabrikasjon, pakking og distribusjon av kjøt, meieri- og andre landbruksprodukt.
Timaru er den nest største fiskerihamna på New Zealand.
Transport
Der er buss- og minibussruter til Christchurch, Dunedin, Invercargill, Queenstown og Mackenzie Country.
Jarnvegslinjegreina Main South Line som går saman med South Island Main Trunk Railway, går gjennom Timaru og er ei viktig transportåre. Passasjertogdrifta her vart lagt ned i februar 2002.
Flyplassen Richard Pearse Airport ligg nord for byen. Han tek mot lettare flytrafikk og har kortare innanlandsruter med regelmessige flygingar til Wellington.
Turistattraksjonar
South Canterbury Museum er hovudmuseet i regionen, og byr på utstillingar innan fysisk geografi, miljø, fossilar, māori bergkunst, den tidlege busetjinga i distriktet, lokal maritim historie, E P Seally naturhistorisk samling og informasjon om Richard Pearse, ein lokal oppfinnar og hans arbeid med bemanna flygingar tidleg på 1900-talet.
Kunstgalleriet Aigantighe (eit skotsk gælisk ord uttala egg and tie) er det tredje største kunstmuséet på Sørøya. Det har kunstsamlingar frå New Zealand, Stillehavet, Asia og Europa frå 1500-talet og fram til i dag, og har også ein skulpturhage. Galleriet vart grunnlagt i 1956 og held til i eit gardshus som vart bygd i 1908.
Timaru har mykje friareal, offentlege hagar og parkar. Rosehagen The Trevor Griffiths Rose Garden i Caroline Bay Park, is a major feature of the Timaru Piazza development. Parkområda i Caroline Bay Area inneheld ein minigolfbane, ein rulleskøytebane, ein labyrint og ein scene for musikktilskipingar. Her skipar ein også til det årlege sommarkarnevalet i jule- og nyttårstida, og som hadde 100 års jubileum i 2010-2011. Sør for bysentrum ligg Timaru Botanic Gardens, ein botanisk hage som først vart opna i 1864, og som har ei variert samling av roser og lokale trebregnar. I vest ligg Centennial Park Reserve, som opna i samband med 100 års markeringa til nasjonen i 1940.
Tannfe
Tannfé var i norrøn tid ei gåve som barn fekk når den første tanna deira kom til syne.
I seinare tid er tannfe vorte ei nemning på ei fe (alv) som dukkar opp hos barn som feller mjølketenner. Dersom barnet legg tanna i eit glas med vatn, tek tannfea med seg tanna og legg att passande økonomisk kompensasjon. Taksten for ei mjølketann i Noreg ligg i 2005 på om lag 20 kr.
Cupfinalen i fotball 2014/Menn
Cupfinalen for menn 2014 var den siste og avgjerande kampen i Noregsmeisterskapen i fotball for menn, den 109. cupfinalen i Noreg. Kampen stod mellom Molde Fotballklubb og Odds Ballklubb frå Skien, og vart avvikla søndag 23. november 2014 på Ullevaal Stadion i Oslo. Molde FK vart norsk meister etter å ha vunne med 2-0 over Odd. Det var fjerde gongen klubben vann NM-finalen. 26 582 tilskodarar var til stades på arenaen.
Laga
Molde stilte med fylgjande mannskap: Ørjan Nyland (kaptein), Martin Linnes, Joona Toivio, Vegard Forren, Per-Egil Flo, Mattias Moström, Harmeet Singh, Etzaz Hussain, Mohamed Elyounoussi, Daniel Chukwu og Fredrik Gulbrandsen. Björn Sigurdarson kom inn i staden for Chukwu i det 69. minutt, Tommy Høiland inn for Gulbrandsen i det 79. minutt og Daniel Berg Hestad inn i sluttsekundane for Moström.
Odd mønstra spelarane: Andre Hansen, Lars-Kristian Eriksen, Jarkko Hurme, Steffen Hagen, Thomas Grøgaard, Fredrik Nordkvelle, Fredrik Jensen, Jone Samuelsen, Chukwuma Akabueze, Frode Johnsen og Herolind Shala. Ole Jørgen Halvorsen erstatta Shala i det 66. minutt, Ardian Gashi Jensen i det 81. minutt og Håvard Storbæk Nordkvelle i det 84 minutt.
Måla
Fredrik Gulbrandsen sende Molde i føringa i det 73. minutt, medan Mohamed Elyounoussi la på til 2-0 i det 88. minutt.
Lough Erne
Lough Erne (Loch Éirne på irsk, tyder Ernaisjøen etter ei av dei gamle Fir Bolg-stammene) er to innsjøar (på engelsk lough) i County Fermanagh i Nord-Irland. Elva Erne renn gjennom begge innsjøane. Elva renn vidare nordover og snur så vestover og ut i Atlanterhavet. Den sørlegaste innsjøen er lenger oppe i elva og vert derfor kalla Upper Lough Erne (Øvre Lough Erne). Den nordlege innsjøen vert kalla Lower Lough Erne (Nedre Lough Erne). Byen Enniskillen ligg mellom innsjøane.
Ein kanal, Shannon-Erne Waterway, går mellom den øvre delen av elva Shannon og Erne, slik at båtar kan gå frå elvemunningen av Shannon sørvest i Irland og gjennom dei sentrale områda vest på øya, over til nordvest og ut i Atlanterhavet.
Fiske og vassport er populære fritidsaktivitetar i innsjøen. Sidan 2005 har det vorte halde internasjonale konkurransar i både vasski og wakeboard her.
Ulster-annalane vart skriven seint på 1400-talet på Belle Island i Lough Erne.
Fermanagh klarte å sleppe unna Den store hungersnøden i Irland i større grad enn andre grevskap. Sidan grevskapet hadde så mange øyar klarte ikkje potetsjukdommen å reise over vatnet. Erneøyane produserte store mengder poteter, som var hovudnæringsmiddelet på desse øyane frå 1845 til 1849, medan fastlandet stort sett svalt.
Øyar
Innsjøane inneheld mange småøyar og halvøyar. Av øyar i den nedre innsjøen finn ein Boa Island, Cleenishmeen Island, Crevinishaughy Island, Cruninish Island, Devenish Island, Ely Island, Horse Island, Inish Doney, Inish Fovar, Inish Lougher, Inish More, Inishmacsaint, Inishmakill, Lusty Beg Island, Lusty More Island og White Island.
Av øyar i den øvre innsjøen finn ein Bleanish Island, Dernish Island, Inishcorkish, Inishcrevan, Inishfendra, Inishleague, Inishlught, Inishturk, Killygowan Island, Naan Island og Trannish.
Jomfrudom
Jomfrudom eller møydom viser til det å ikkje ha seksuell erfaring. Som regel viser det til det å ikkje ha hatt samleie, og omgrepet blir særleg brukt om kvinnelege jomfruer. I fleire kulturar blir jomfrudom sett på som noko verdifullt som ein kan gje frå seg, ta, tapa eller selja. Jomfrudom kan gje særskild status eller eigenskapar. Ein kan prøva å verna om jomfrudommar med reglar og kontroll, eller sikra seg at nokon er jomfruelege gjennom ulike «jomfruprøvar».
Definisjonar
Det finst ingen medisinske prov på jomfrudom. Det første samleiet kan, men treng ikkje, medføra kroppslege endringar. Dette gjeld både kvinner og menn. Eit anna problem med å definera jomfrudom er at ein har ulike definisjonar av kva som kan kallast sex. Medan dei fleste vil vera einige om at nokon som har hatt vaginalt samleie ikkje lenger er «jomfru», herskar det usemje om dette når det gjeld andre former for seksuell kontakt som røring av kjønnsdelar, tungekyssing, munnsex eller analsex. For somme vil ein kvar seksuelt prega kontakt medføra at ein ikkje lenger er «urørt». Andre oppfatningar kan vera at ein er «teknisk jomfru» fram til ein har hatt samleie, eller at ein først har seksuell erfaring etter sjølv å ha delteke i eit samleie, slik at til dømes valdtekt ikkje medfører tap av jomfrudommen.
Biologi
Ei «fullstendig jomfruhinne» (virgo intacta) kan tyda på at ei kvinne ikkje har hatt (vaginalt) samleie. Mangel av ei slik «hinne» tyder likevel ikkje automatisk at ho har seksuell erfaring. «Hinna» kan strekkast ved det første samleiet slik at ein blør, men kan også forsvinna ved ei rekkje andre aktivitetar, eller ein kan vera fødd utan. For menn finst heller ingen sikre teikn, men i nokre høve kan trong forhud (fimose) føra til smerte og bløding ved samleie viss ein riv sund forhudsfestet (frenulum preputii).
Samfunn
Oppfatningar om at jomfrudom har ein verdi kan visast att i pengar, som ved at ei kvinne rekna som urørt får ein høgare brurepris eller ein ektemann med høgare status enn ho ville fått utan jomfrudom. Ein som urettmessig tek ein jomfrudom, til dømes ved valdtekt eller falske lovnader om ekteskap, kan bli tvinga til å gjera opp for seg gjennom bot (t.d. tysk Kranzgeld) eller å gifta seg med den han tok jomfrudommen til. Det finst også døme på prostitusjon der ein sel første samleiet med ei jomfru til høge prisar. Medan dette truleg har vore gjort i det skjulte, fann det stad fleire offentleg kjende sal av jomfrudommar i 2000-åra.
Stadfesting av jomfrudom
Ein kan ønska å stadfesta om nokon er jomfru eller ikkje, til dømes for å sikra at dei framleis er «ærbare» eller at dei er verd å gifta seg med.
Den vanlegaste forma for ein jomfruprøve er å undersøka om ei jente eller kvinne har ei «fullstendig jomfruhinne». Dette kan gjerast gjennom ei underlivsundersøking, ofte utført av ei eldre kvinne, helsepersonell eller den ho skal giftast/er blitt gift med. Ein nærskyld test er om det kjem blod på lakenet ved det som skal vera det første samleiet. Som tidlegare nemnd er desse prøvane ikkje nøyaktige.
Jomfruprøvar kan også vera psykologiske, der ein «merkar» om nokon er jomfruelege eller ikkje, anten ved å sjå på oppførsel eller ved å observerer korleis dei utfører samleiet. Til dømes kan ein forventa at nokon ikkje har hatt samleie før ikkje vil vita kva han skal gjera, at kvinna kjennest «trong» ut eller liknande.
Det finst også døme på prøvar med magisk tilsnitt, der ein venter at ei kvinne som er «intakt» jomfru vil kunne bera vatn i eit såld eller kan halda på urin lenger enn ei som ikkje er det.
Symbolikk
Symbol på jomfrudom kan vera kvitfarge, til dømes kvite klede eller blomar som liljer eller kvite roser, visse plantar som myrte, hår som er utslått og ikkje sett opp i frisyre eller skjult under skaut, såld som i jomfruprøven nemnd over, og diverse teikn knytt til jomfruelege personar eller guddommar.
I England fanst ein tradisjon der kyske, ugifte personar (mest kvinner) som døydde blei heidra med ein særskild 'jomfrugirlander' ved gravferda.
Tetsuya Okayama
Tetsuya Okayama er ein tidlegare japansk fotballspelar.
Han spela for klubbane Nagoya Grampus Eight og Albirex Niigata.
Byar i Luxembourg
Det er tolv byar i Luxembourg, som fastsett i den luxembourgske grunnlova. Trass i at dei har status som byar er dei ikkje nødvendigvis samanhengande urbaniserte område. Dei er meir som dei andre kommunane, men har fått ein annan lovleg status. Historisk er dette byar som fekk byrettar, men byrettane i dag vert gjeve og regulerte ut frå lova.
I moderne tider vart dei første byrettane gjeve 24. februar 1843, då sju av åtte byar som tidlegare hadde hatt byrettar fekk statusen stadfesta (Clervaux vart ikkje verande by). Desse var Luxembourg by, Diekirch, Grevenmacher, Echternach, Wiltz, Vianden og Remich.
Lough Neagh
Lough Neagh (irsk Loch nEathach) er den største innsjøen (på engelsk lough) i Nord-Irland, på øya Irland og den største av alle innsjøane på Dei britiske øyane. Han har eit areal på 392 km² og er av dei førti største innsjøane i Europa. Innsjøen er om lag 30 km lang og 15 km brei og ligg om lag 30 km vest for Belfast. Han er ein grunn sjø og har eit middeldjup på 9 m og på det djupaste er han om lag 25 meter.
Av tilsigsområdet på 4 550 km² ligg 9% i Republikken Irland og resten i Nord-Irland, og totalt dekkjer tilsigsområdet 43 % av Nord-Irland. Elva Bann renn ut frå innsjøen i nord og vidare mot sjøen.